NARIADENIE KOMISIE (ES) č. 2000/2004
z 19. novembra 2004,
ktorým sa povoľujú transfery medzi množstevnými limitmi textilných a odevných výrobkov s pôvodom v Kórejskej republike
KOMISIA EURÓPSKYCH SPOLOČENSTIEV,
so zreteľom na zmluvu o založení Európskych spoločenstiev,
so zreteľom na nariadenie Rady (EHS) č. 3030/93 z 12. októbra 1993 o spoločných pravidlách pre dovozy určitých textilných výrobkov z tretích krajín (1), najmä na jeho článok 7,
keďže:
(1)
Dohoda medzi Európskym hospodárskym spoločenstvom a Kórejskou republikou o obchode s textilnými výrobkami parafovaná 7. augusta 1986 a schválená rozhodnutím Rady 87/471/EHS (2), naposledy zmenená a doplnená dohodou vo forme výmeny listov parafovanou 22. decembra 1994 a schválenou rozhodnutím Rady 95/131/ES (3), stanovuje, že transfery možno uskutočňovať medzi kvótovými rokmi.
(2)
Kórejská republika predložila 6. septembra 2004 žiadosť o transfery medzi kvótovými rokmi.
(3)
Transfery požadované Kórejskou republikou spadajú pod limity ustanovení o flexibilite uvedené v článku 7 nariadenia (EHS) č. 3030/93 a stanovené v prílohe VIII, v stĺpci 9.
(4)
Je vhodné žiadosť schváliť.
(5)
Je žiaduce, aby toto nariadenie nadobudlo účinnosť dňom jeho uverejnenia, aby ho mohli prevádzkovatelia čo najskôr využívať.
(6)
Opatrenia stanovené v tomto nariadení sú v súlade so stanoviskom Výboru pre textil zriadeným článkom 17 nariadenia (EHS) č. 3030/93,
PRIJALA TOTO NARIADENIE:
Článok 1
Transfery medzi množstevnými limitmi pre textilný tovar s pôvodom v Kórejskej republike v kvótovom roku 2004 sa povoľujú v súlade s prílohou.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 19. novembra 2004